लातेहार जिले में झारखंड बंद का मिलाजुला असर
लातेहार | स्थानीयनीति को लेकर आदिवासी-मूलवासी जनाधिकार मंच की ओर से झारखंड बंद का मंगलवार को पूरे जिले में मिला-जुला असर देखा गया। इस दौरान रांची-मेदिनीनगर, रांची-चतरा और मेदिनीनग-महुआडांड़ पथ पर यात्री वाहनों का परिचालन ठप रहा। नतीजतन, यात्रियों को कठिनाई का सामना करना पड़ा। हालांकि, इस दौरान ऑटो, कमांडर आदि गाड़ियां चलीं। यात्रियों से अधिक किराए वसूले गए। बंद के दौरान सभी सरकारी और गैरसरकारी कार्यालय आम दिनों की तरह खुले रहे। किसी भी आदिवासी संगठन ने जिले के किसी भी प्रखंड में सड़क पर उतरकर आंदोलन नहीं किया गया। लातेहार जिला पुलिस दिनभर मुस्तैद दिखी।
hin_Deva hin_Deva